Motivačný názov:

„Netreba veľmi vychovávať, treba pekne žiť, dieťa sa pridá“

|  |  |
| --- | --- |
| Forma výchovy a vzdelávania | Celodenná |
| Výchovný jazyk | Slovenský |
| Druh školy | Štátna |
| Dátum prerokovania v pedagogickej rade školy  | 21. jún 2017 |
| Dátum prerokovania v rade školy | 21. jún 2017 |
| Platnosť výchovného programu | 1. september 2017 – 31. august 2021 |
| Zriaďovateľ | Miestny úrad mestskej častiBratislava – PetržalkaKutlíková 17852 10 BRATISLAVA 5 |

**Obsah**

1. Identifikačné údaje

2. Názov programu

3. Ciele a poslanie výchovy

4. Formy výchovy a vzdelávania

5. Tematické oblasti výchovy

6. Výchovný plán

7. Výchovný jazyk

8. Personálne zabezpečenie

9. Materiálno-technické podmienky

10. Bezpečnosť a ochrana zdravia pri výchove

11. Vnútorný systém kontroly a hodnotenia detí

12. Vnútorný systém hodnotenia pedagogických zamestnancov

13. Požiadavky na kontinuálne vzdelávanie pedagogických zamestnancov

**3.** **Ciele a poslanie výchovy**

**1. Poslanie školského klubu detí**

* Výchovno-vzdelávacia činnosť ŠKD je zameraná na uspokojenie záujmov žiakov v čase mimo vyučovania a na ich prípravu na vyučovanie. Počas školského roku, prípadne v období školských prázdnin sa uskutočňujú výlučne činnosti oddychového, rekreačného a záujmového charakteru.
* Príprava žiakov na vyučovanie a činnosti oddychového a rekreačného charakteru sa uskutočňujú v oddeleniach ŠKD, záujmová činnosť žiakov sa uskutočňuje spravidla v záujmových útvaroch školy a v iných výchovných zariadeniach – v Centre voľného času, ZUŠ.
* ŠKD svoju činnosť organizuje tak, aby sa žiakom umožnila účasť aj na ďalších formách záujmovej činnosti.
* Realizujeme projekt Zdravý úsmev. Pravidelne sa zúčastňujeme športového podujatia Petržalka v pohybe. Oceňujeme výbornú spoluprácu s Radou rodičov, organizujeme výmenné popoludnia s MŠ na Strečnianskej ulici. Spolupracujeme s Centrom voľného času, Cik-cak centrom, DK Lúky, DK Zrkadlový háj.

**2. Vlastné ciele a poslanie výchovy**

Činnosť školských klubov je usmerňovaná v zmysle školského zákona a vyhlášky ministerstva školstva 306/2009 Z. z. o školskom klube detí v znení neskorších predpisov. Počas školského roka postupujú v súlade so stanovenou štruktúrou činnosti. Oddelenia pracujú s deťmi rôznych ročníkov, spájanie oddelení je možné, len pokiaľ nebolo zabezpečené zastupovanie zo závažných prevádzkových dôvodov.

**Pedagogickí zamestnanci v školskom klube detí svoje pôsobenie orientujú na:**

- na sebapoznávanie, chápanie svojich emócií, na zlepšovanie vzťahov medzi deťmi, uľahčujú vytváranie priateľstiev a spolupráce medzi deťmi, efektívne riešenie konfliktov, na vytváranie pocitu spolupatričnosti, rozvoj empatie, komunikačných zručností, najmä na podporu asertívneho správania, schopnosť vyjadriť svoj názor, presadiť sa rešpektujúcim spôsobom,

- podporujú kreativitu, originálnosť, samostatnosť u detí, umožňujú im pracovať s rôznym materiálom, používať všetky zmysly, priestor na pokus a omyl, poskytujú deťom atraktívne záujmové aktivity, možnosť výberu, prezentovať sa,

 - vychovávatelia svojim pôsobením vytvárajú vo svojom oddelení priestor, kde sa dieťa cíti dobre a tak prispievajú k radostnému pobytu v ŠKD,

 - svojou činnosťou pôsobia preventívne voči sociálno-patologickým javom v spoločnosti a to najmä proti šikanovaniu, diskriminácii, drogovej závislosti, prostredníctvom pestrých aktivít majú deti možnosť uvedomovať si rozdiely medzi ľuďmi a chápať ich ako prirodzené, tolerovať svoju rozdielnosť, byť empatickí voči zdravotne postihnutým, pozornosť venujú aj multikultúrnej výchove, deti vedú k tolerancii medzi kultúrami, rasami,

- zameriavajú sa na environmentálnu výchovu, oboznamujú deti s dôležitosťou chrániť našu planétu a s možnosťami ako ju chrániť, motivujú deti k separovaniu, pri práci s deťmi využívajú odpadový materiál, venujú sa aktivitám v prírode, na spoznávanie prírody, učia ich prírodu nielen spoznávať, ale aj rešpektovať, výchovnú činnosť zameriavajú na poznávanie, mesta Bratislavy, sídliska Lúky III, činnosť je zameraná aj na dopravnú výchovu,

 - detí vedú k zdravému životnému štýlu, ponúkajú deťom množstvo pohybových aktivít, informujú ich o dôležitosti vyváženej strave,

- vytvárajú pre deti také podmienky, aby malo každé dieťa možnosť v čase mimo vyučovania rozvíjať poznatky, získané v škole, svoje nadanie, talent, pri vzdelávacích aktivitách využívajú IKT, zameriavajú sa na to, aby deti vedeli vyhľadávať informácie, rozhodnúť, ktoré informácie sú dôležité, vedelo tieto informácie prezentovať, pracovať samostatne, ale aj skupinovo, aby vedeli poradiť slabším žiakom, rozvíjali kritické myslenie, zapájali sa do diskusií, vedeli obhájiť svoj názor, oboznamujú deti s rizikom, ktoré vyplýva z používania sociálnych sieti,

 - pestujú v deťoch lásku k materinskému jazyku, dbajú na používanie spisovného jazyka,

- dbajú na estetické cítenie detí, skrášľovanie okolia, pracovného prostredia,

- rešpektujú záujmy detí v súlade s nimi dodržiavajú psychohygienické požiadavky,

- úzko spolupracujú s triednymi učiteľmi a s rodičmi pri riešení výchovno-vzdelávacích problémov, v prípade potreby so školským psychológom, alebo s inými odborníkmi.

- podieľajú sa na pedagogickej diagnostike.

**Výchovné a vzdelávacie stratégie**

 Vzdelávanie v ŠKD prebieha predovšetkým vlastnou činnosťou dieťaťa, vychádza zo zážitkových aktivít, čiastočne z individuálnej voľby, z detskej spontánnosti, z prirodzenej detskej zvedavosti, z potreby hrať sa, skúmať svet okolo seba, nadväzovať priateľstvá. Naše pedagogické stratégie smerujú k rozvíjaniu kľúčových kompetencií, prípadne k utváraniu nových kompetencií dieťaťa. Preferujeme individuálny prístup, uplatňovanie zážitkových aktivizujúcich metód a foriem práce, aplikovanie tvorivej humanistickej výchovy, využívanie moderných IKT, úzku spoluprácu

s rodinou dieťaťa, s vyučujúcimi, vzdelávanie vychovávateliek.

Každý školský rok navštevuje náš školský klub v priemere 260 detí z I. stupňa.

Konkrétne v školskom. roku 2017/2018 to je 272 detí.

 Výchovou mimo vyučovania chápeme čas strávený so žiakmi mimo vyučovania, mimo rodiny v sociálnom prostredí pod vedením vychovávateliek. Táto činnosť nadväzuje na výchovné pôsobenie na vyučovaní. Naša činnosť v školskom klube však nie je pokračovaním riadneho vyučovacieho procesu, nemení sa na doučovanie, ale je to jednota učebného procesu s výchovou mimo vyučovania na základe rovnocenného partnerstva učiteľov a vychovávateľov. Cieľom našej práce je harmonicky rozvinutá osobnosť, ktorá v popoludňajších hodinách využije čas na oddych, kreatívnosť aj vzdelávanie.

Činnosť v klube sa uskutočňuje v triedach. Máme k dispozícii herňu, ktorá je vybavená počítačmi, videom a DVD prehrávačom. Rada rodičov nám každoročne poskytuje finančnú podporu na nákup spotrebného materiálu a vecných cien na súťaže.

**Hlavné činnosti v školskom klube:**

- činnosť oddychová, činnosť rekreačná /vrátane TOV/

- príprava na vyučovanie

**Hodnoty uznávané v školskom klube:**

- rozvoj osobnosti

- spokojnosť

- bezpečnosť

- pestrosť a kvalita činností

- radosť z aktivít

- dobrovoľnosť

- kreativita

- spolupráca

- rešpektovanie individuality dieťaťa

- zmysluplné využívanie voľného času

- prevencia

Cieľom výchovno-vzdelávacieho procesu ŠKD je rozvoj kľúčových kompetencií dieťaťa, postupné doplňovanie kompetencií získavaných v rodine a na vyučovaní. Dieťa má osvojené kompetencie na úrovni zodpovedajúcej jeho možnostiam a dĺžke pobytu v ŠKD. Naším výchovným pôsobením rozvíjame u žiakov tieto kľúčové kompetencie:

**1. Kompetencie k učeniu**

- prejavovať záujem o celoživotné vzdelávanie,

- posudzovať vlastné výsledky, poznávať zmysel učenia,

- vyberá vhodné informácie z rôznych zdrojov,

 - prezentuje svoje vedomosti

- pomáha s učením deťom so slabšími študijnými výsledkami.

**2. Kompetencie komunikačné**

**-** vie formulovať a vyjadrovať svoje myšlienky a názory,

- vyjadruje sa spisovne a kultivovane,

- rozumie neverbálnej komunikácii,

 - dokáže a vyjadriť svoj názor a rešpektuje názor druhých,

- dokáže aktívne počúvať,

- využíva informačné a komunikačné prostriedky,

- vie byť asertívny v spoločenskom styku.

**3. Kompetencie sociálne**

**-** vie pomenovať svoje pocity a rešpektuje pocity druhých detí,

 - adekvátnym spôsobom rieši konflikty,

- vie prevziať zodpovednosť za svoje správanie,

- spolupracuje v kolektíve,

- podieľa sa na vytváraní príjemnej atmosféry v oddelení,

- ovláda svoje jednanie a taktiež rešpektuje názory a správanie iných,

- uvedomuje si potreby detí so zdravotným znevýhodnením,

- poskytne pomoc.

**4. Kompetencie pracovné**

- plní si svoje povinnosti,

 - preberá zodpovednosť za svoju prácu,

- má organizačné schopnosti,

- rozvíja manuálne zručnosti a samoobslužné činnosti,

- prejavuje samostatnosť pri písaní domácich úloh,

- učí sa rozvíjať podnikateľské myslenie,

- váži si prácu iných.

**5. Kompetencie občianske**

 - má pozitívny vzťah k svojej vlasti,

- pozná štátne symboly,

 - pozná a rešpektuje ľudské práva,

- prejavuje úctu k rodičom a starším osobám,

- je zodpovedný za svoje správanie,

- toleruje iné kultúry, rešpektuje ich práva.

**6. Kompetencie kultúrne**

 **-** pozná národné zvyky a tradície,

- pozná kultúrne pamätihodnosti okolia a regiónu,

- ovláda základy kultúrneho správania,

- rozvíja svoj talent,

- všestranne sa zaujíma o kultúrne dianie.

**7. Kompetencie k využívaniu voľného času,**

 - svoj voľný čas využíva adekvátnym spôsobom,

- pozná princípy bezpečnosti a ochrany zdravia,

- vie odmietnuť nevhodné ponuky,

- rozvíja svoj talent,

- vie prijímať prehru,

- uvedomuje si princípy zdravého životného štýlu.

**4. Formy a metódy výchovno-vzdelávacej činnosti**

Dochádzka dieťaťa do ŠKD je pravidelná, alebo nepravidelná, počas plnenia povinnej školskej dochádzky.

Výchovu mimo vyučovania v ŠKD uskutočňujeme poldennou formou výchovno-vzdelávacieho pôsobenia v čase pred a po pobyte dieťaťa na vyučovaní v škole v oddelení ŠKD, v ktorom je v priemere 26 detí.

Pani vychovávateľky uplatňujú predovšetkým zážitkové, aktivizujúce

a motivačné metódy a formy práce, spolupracujú s rodinou dieťaťa

a s pedagogickými zamestnancami školy. Vo výchovno-vzdelávacej činnosti preferujú oddychové, rekreačné, záujmové činnosti a zážitkové vzdelávanie.

Základnou organizačnou formou výchovy a vzdelávania v ŠKD je individuálna alebo skupinová aktivita v oddelení ŠKD.

Výchovu mimo vyučovania realizujeme pravidelnými, priebežnými

 a príležitostnými činnosťami v oddelení. Sú to:

a/ **dobrovoľné činnosti** (odpočinkové činnosti, rekreačné činnosti, záujmové činnosti, spoločensko-prospešné činnosti),

b/ **povinné činnosti** (sebaobslužné, výchovno-vzdelávacie činnosti a príprava na vyučovanie).

Ciele výchovy a vzdelávania sa v ŠKD realizujú prostredníctvom:

a/ oddychových činností,

b/ rekreačných činností,

c/ záujmových činností,

d/ prípravy na vyučovanie.

Oddychové činnosti sú dôležitou súčasťou náplne voľného času a musí pre ne platiť princíp dobrovoľnosti. Ide o pokojné fyzicky a psychicky nenáročné aktivity. Ich cieľom je odstrániť únavu najmä z vyučovania, preto ich vychovávateľky realizujú najmä po vyučovaní a po obede, v prípade potreby ich však zaraďujú kedykoľvek počas dňa. Môže ísť napríklad o individuálnu činnosť s knihou, počúvanie audionahrávok, sledovanie videonahrávok, skupinové rozhovory, pokojné tvorivé hry, hádanky, spoločenské stolové hry.

Pre rekreačné činnosti taktiež platí princíp dobrovoľnosti. Možno ich charakterizovať ako formu pohybových alebo psychomotorických aktivít, ktoré sa realizujú vonku alebo v triede, prípadne v telocvični. Pomáhajú deťom zabaviť sa, odstrániť napätie z vyučovania, uvoľniť sa. Oproti relaxačným aktivitám majú náročnejší charakter, pretože súvisia telovýchovnou, športovou a pracovnou činnosťou. Zaraďujeme sem činnosti ako vychádzky, turizmus (pokiaľ to situácia dovoľuje, niekedy sa prevádza v prírode v okolí jazera Draždiak), pohybové hry, hudobno-pohybové, loptové, kooperatívne, dramatické hry, telovýchovné chvíľky, hry v prírode, hry so snehom, s pieskom, hudobno-pohybové improvizácie.

Záujmové činnosti sú najdôležitejšou súčasťou obsahu výchovy detí mimo vyučovania. Pri vytváraní hodnotovej orientácii človeka majú nezastupiteľnú úlohu. Slúžia na uspokojovanie špecifických potrieb a na rozvíjanie záujmov detí. Vychovávateľ by sa mal hneď od začiatku snažiť podchytiť záujem dieťaťa a snažiť sa ho i naďalej rozvíjať.

Prípravu na vyučovanie zaraďujeme medzi povinné činnosti a pod týmto pojmom chápeme všetky činnosti, ktoré súvisia s plnením školských povinností. Formy práce v tejto oblasti sa výrazne odlišujú od foriem uplatňovaných vo vyučovaní. Pri písaní domácich úloh sa strieda:

* individuálna činnosť
* skupinová činnosť
* kolektívna činnosť

**Metódy používané pri spontánnej, neriadenej činnosti:**

* pozorovanie, získavanie skúseností prežívaním
* experimentovanie
* hra, individuálna práca
* vlastná tvorba, aktivizujúce hry
* práca vo dvojici, partnerská výučba
* samostatné a skupinové riešenie problémov
* hodnotenie, sebahodnotenie

**Metódy používané pri riadenej činnosti:**

* rozhovor, diskusia, komunikácia v kruhu
* prezentácia výsledkov práce
* rozprávanie, dramatizácia, vychádzka
* brainstorming
* riešenie problémových situácií
* rolové hry

**Formy práce pri spontánnej činnosti:**

* odpočinok, čítanie kníh a časopisov
* stolové hry, puzzle, pexeso
* konštruktívne hry so stavebnicami
* kreslenie na ľubovoľnú tému, omaľovánky, doplňovačky

 **Formy práce pri riadenej činnosti:**

* vychádzky s pozorovaním
* ročné obdobia vo výtvarných technikách
* besedy
* práca s knihou
* súťaživé hry, didaktické hry
* hudobno-pohybové hry
* TV chvíľky a športové hry

 **Pri metódach a formách výchovy používame tieto zásady:**

* zásada primeranosti
* zásada vyzdvihnutia kladných rysov
* zásada postupnosti
* zásada sústavnosti a cieľavedomosti
* zásada jednoty výchovy mimo vyučovania
* zásada dobrovoľnosti
* zásada sebarealizácie
* zásada pestrosti a príťažlivosti
* zásada citlivosti a citovosti

**5. Tematické oblasti výchovy**

Výchovu a vzdelávanie mimo vyučovania realizujeme v týchto výchovných oblastiach:

**1/** **Vzdelávacia:** ide o utváranie a rozvíjanie poznávacích procesov, žiak si osvojuje informácie, ktoré mu predkladáme, rozvíjanie rozumového poznávania, rozvoj reči (žiak si má rozvíjať slovník), rozvoj myslenia, rozvoj praktických činností.

Cieľové zameranie:

- rozvíjať autonómnosť v príprave na vyučovanie

- rozvíjať efektívne spôsoby učenia sa

- získavať nové poznatky

- získavať vzťah k celoživotnému vzdelávaniu

**2/** **Spoločensko-vedná:** jednotlivec si utvára vzťahy k sebe samému,

 k spoločnosti, výchova k humanizmu, výchova k demokracii a tolerancii, výchova kladných spoločenských vlastností, výchova k rodičovstvu, sexuálna výchova.

Cieľové zameranie:

- spolurozhodovať o živote v skupine

- prejavovať úctu k rodičom a dospelým

- prejavovať ohľaduplnosť k osobám zdravotne postihnutým a vedieť ich prijať

 medzi seba

- pochopiť význam dodržiavania ľudských práv a základných slobôd

- kultivovať kultúrne návyky a vyjadrovanie sa

- vyjadrovať svoj názor

- vedieť vypočuť opačný názor

- využívať všetky dostupné formy komunikácie

- rozlíšiť kultúrne a nekultúrne prejavy v správaní sa

- poskytnúť pomoc alebo pomoc privolať

**3/** **Esteticko-výchovná:** výsledkom je estetický zážitok, ktorý vzniká v silnom emocionálnom cítení, poznávanie, vnímanie estetických krás (úprava lavíc, zošitov, tabule...), umelecká výchova – VV, HV, (pestovanie výtvarného, hudobného a literárneho. vkusu),osvojenie si základov zručností a návykov.

Cieľové zameranie:

- objavovať krásu v bežnom živote

- posilniť úctu ku kultúrnym hodnotám v blízkom okolí

- podieľať sa na príprave kultúrnych podujatí v oddelení

- rozvíjať talent a špecifické schopnosti

- rozvíjať základy tvorivých schopností a zručností

**4/** **Pracovno – technická:** osvojenie si základných zručností a vedomostí, ktoré pomáhajú utvárať vzťah k práci (výchova k práci, k podnikaniu).

Cieľové zameranie:

- vedieť samostatne vytyčovať jednoduché osobné ciele

- získavať základy manuálnych a technických zručností

- získať základné zručnosti v tvorbe jednoduchých projektov

- vedieť spolupracovať so skupinou

**5/** **Telovýchovná, zdravotná a športová:** rozvíjanie fyzického potenciálu , plnenie úloh v oblasti telesného a duševného vývinu, vzdelávacia – utváranie pohybových návykov, výchovná – utváranie charakterových vlastností, kompenzačná – kompenzuje psychickú. únavu telesnou vyčerpanosťou, výchova k zdraviu.

Cieľové zameranie:

- rozvíjať športový talent a schopnosti

- relaxovať pohybom

- dodržiavať zásady správnej výživy a zdravého životného štýlu

- pochopiť škodlivosť fajčenia, alkoholu a drog

**6/** **Prírodno-environmentálna:** poskytuje deťom možnosť získať zručnosti, návyky, skúsenosti, aby ich využívali správne k prostrediu (učiť chrániť životné prostredie).

Cieľové zameranie:

- rozvíjať športový talent a schopnosti

- kultivovať základné hygienické návyky

- poznať základné princípy zdravého životného štýlu

- pochopiť význam pravidelného pohybu a cvičenia

- pochopiť škodlivosť fajčenia, alkoholu a iných drog

- rozvíjať schopnosť relaxovať pravidelným cvičením a pohybom

- pochopiť význam dodržiavania základných zásad zdravej výživy

 V uvedených oblastiach výchovy realizujeme ďalšie oblasti výchovy: rozumovú, mravnú, ekologickú, výchovu k rodičovstvu a dopravnú výchovu. Preferuje prepojenosť jednotlivých oblastí výchovy najmä pri rozvoji osobnosti dieťaťa v oblasti jeho samostatnosti, spolupráce, komunikácie a uspokojovania individuálnych záujmov.

**6. Výchovný plán ŠKD**

V rámci výchovného plánu je potrebné rešpektovať a dodržiavať princípy výchovy, teda princíp:

***a/ cieľavedomosti***

***b/ spätnej väzby***

***c/ individuálnej zvláštnosti***

***d/ dobrovoľnosti***

***e/ primeranosti veku***

 Výchovný plán bude v jednotlivých mesiacoch realizovaný podľa vypracovaných výchovných plánov pre jednotlivé ročníky.

Výchovný plán vychádza z princípov výchovy a vzdelávania (§ 3 školského zákona) a cieľov výchovy a vzdelávania (§ 4 školského zákona):

**a)** získať vzdelanie podľa tohto zákona ,

**b)** získať kompetencie, a to najmä v oblasti komunikačných schopností, ústnych spôsobilostí a písomných spôsobilostí, využívania informačno-komunikačných technológií, komunikácie v štátnom jazyku, materinskom jazyku a cudzom jazyku, matematickej gramotnosti, a kompetencie v oblasti technických prírodných vied a technológií, k celoživotnému učeniu, sociálne kompetencie a občianske kompetencie, podnikateľské schopnosti a kultúrne kompetencie,

**c)** naučiť sa správne identifikovať a analyzovať problémy a navrhovať ich riešenia a vedieť ich riešiť,

**d)** rozvíjať manuálne zručnosti, tvorivé, umelecké schopnosti, aktuálne poznatky a pracovať s nimi na praktických cvičeniach v oblastiach súvisiacich s nadväzujúcim vzdelávaním,

**e)** posilňovať úctu k rodičom a ostatným osobám, ku kultúrnym a národným hodnotám a tradíciám štátu, ktorého je občanom, k štátnemu jazyku,

k materinskému jazyku a k svojej vlastnej kultúre,

f) získať a posilňovať úctu k ľudským právam a základným slobodám

a zásadám ustanoveným v Dohovore o ochrane ľudských slobôd,

**g)** pripraviť sa na zodpovedný život spoločnosti, v duchu porozumenia

 a znášanlivosti, rovnosti muža a ženy, priateľstva medzi národnostnými

 a etnickými skupinami tolerancie,

**h)** naučiť sa rozvíjať a kultivovať svoju celoživotne sa vzdelávať, pracovať na seba zodpovednosť,

**i)** naučiť sa kontrolovať a regulovať starať sa a chrániť svoje zdravie výživy a životné prostredie a rešpektovať etické hodnoty.

**Tematické oblasti výchovy:**

*Názov tematických oblastí výchovy Počet aktivít v každom oddelení*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vzdelávacia oblasť 32

Spoločensko-vedná oblasť 32

Pracovno-technická oblasť 32

Prírodovedno-environmentálna oblasť 32

Esteticko-výchovná oblasť 32

Telovýchovná, zdravotná a športová oblasť 32

**8. Personálne zabezpečenie**

Prehľad o zamestnancoch ŠKD:

V klube pracuje deväť kvalifikovaných vychovávateliek z toho štyti majú dlhodobé skúsenosti s prácou v ŠKD. Jedna z nich je už dôchodkyňa. V klube pracuje aj jedna vychovávateľka, ktorá v školskom roku 2016/2017 dokončila adaptačné vzdelávanie, v súčasnosti si dopĺňa kvalifikáciu na strednej pedagogickej škole. Štyri vychovávateľky majú vysokoškolské vzdelanie, dve vychovávateľky absolvovali I. kvalifikačnú skúšku. Vedúca vychovávateľka má absolvované funkčné vzdelávanie.

Profil vychovávateliek:

* zmysel pre humor
* vysoká miera empatie
* vynikajúce komunikačné zručnosti s deťmi i rodičmi
* dokážu spolupracovať s ostatnými pedagogickými zamestnancami,
* tvorivosť
* práca s deťmi ich napĺňa
* vlastný pozitívny príklad
* odolnosť voči stresu
* neustále na sebe pracujú, poznajú svoje silné aj slabé stránky
* neustále sa vzdelávajú
* vytvárajú pozitívnu klímu v oddelení a v celej činnosti ŠKD
* široká škála rôznych záujmových aktivít
* organizačné schopnosti
* vybranými aktivitami v deťoch vzbudzujú záujem o činnosť
* podporujú v deťoch sebavedomie,
* rozvíjajú pozitívne stránky osobnosti
* poznajú bezpečnostné predpisy pre prácu s deťmi

 **9. Materiálne zabezpečenie**

Poskytujeme deťom bezpečné, zdravé a estetické pracovné prostredie:

* Relaxačné cvičenia, rekreačná a oddychová činnosť sa môže uskutočňovať aj v herni ŠKD, ktorého súčasťou je i DVD prehrávač a televízia.
* Máme k dispozícii 5ks CD prehrávačov
* V každej triede sa nachádza počítač, v dvoch triedach sa nachádza aj interaktívna tabuľa
* V rôznych činnostiach využívame klavír, harmoniku a flautu.
* ŠKD vlastní lekárničku k ošetreniu prípadných menších poranení.
* Aj v prípade nepriaznivého počasia môžeme k pohybovým aktivitám využívať telocvičňu.
* Hračky a športové náčinie a náradie pravidelne dopĺňame.
* V záujmových činnostiach využívame školskú knižnicu.
* V minulom školskom roku sme si zariadili novú herňu, kde sme zakúpili nové stoly a stoličky, herňu využívame aj ako zbernú triedu.

**10. Bezpečnosť a ochrana zdravia**

Vychovávateľky preberajú zodpovednosť za bezpečnosť detí, za dodržiavanie hygienických návykov a chránia ich fyzický a duševný stav počas pobytu v klube.

* Riadia sa pokynmi Vnútorného poriadku ŠKD, s ktorým sú oboznámení žiaci prvý deň v klube a priebežne počas školského roka.
* Vychovávateľky absolvujú každoročne prednášky a školenia BOZP.
* Priestory ŠKD sú v príslušných triedach, v blízkosti hygienických zariadení.
* V triedach je tečúca voda, každé dieťa má svoje hygienické vrecúško, v triedach sú zásobníky na papierové utierky.

**11. Vnútorný systém kontroly detí**

Cieľom hodnotenia detí v ŠKD je poskytnúť dieťaťu a jeho rodičom spätnú väzbu o tom, ako dieťa pracuje v ŠKD a v úzkej spolupráci s rodičmi uľahčovať adaptáciu dieťaťa pre prácu v skupine a v kolektíve ŠKD (najmä 1. ročník). Rodičia sú pravidelne informovaní o skutočnostiach v živote svojho dieťaťa: o jeho pokrokoch, úspechoch, ale aj o jeho nedostatkoch, o tom čo mu robí ťažkosti. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov.

V hodnotení žiakov sa uplatňujú pozitívne stimuly – motivácia, pri hodnotení vyzdvihujeme hlavne silné stránky dieťaťa. Cieľom je zhodnotiť prepojenie vedomostí so zručnosťami a spôsobilosťami.

Cieľom hodnotenia je taktiež zamedziť vnútornej segregácii dieťaťa na základe úspešnosti a rešpektovanie požiadaviek hodnotenia

u integrovaných žiakov.

Pri hodnotení dieťaťa budeme sledovať jeho úroveň dosahovania očakávaných výstupov v jednotlivých oblastiach výchovy (kompetencie dieťaťa).

V hodnotení dieťaťa rešpektujeme zmeny v jeho osobnostnom vývoji

(otvorenosť hodnotenia) a právo dieťaťa na omyl. Dieťa učíme sebahodnoteniu.

Pri hodnotení detí uplatňujeme tieto indikátory:

1. Vnútorný poriadok ŠKD v ktorom sme po dohode s vychovávateľkami určili pravidlá správania sa detí v ŠKD, ich práva a povinnosti.

2. Pravidlá spolužitia v oddelení, ktoré si spoločne určuje vychovávateľka

 s deťmi svojho oddelenia.

3. Úroveň schopností a zručností dieťaťa.

Pri hodnotení detí aplikujeme metódy individuálneho prístupu, povzbudenia, pozorovania, rozhovoru, aktivizácie a úzkej spolupráce s rodičmi detí a v spolupráci so školskou psychologičkou. Pri hodnotení detí využívame, aj metódy skupinového pozorovania a rozhovoru, kde máme možnosť porovnávať interakcie medzi deťmi, navyše deti tak majú možnosť samé sa ohodnotiť pred skupinou a prostredníctvom skupiny lepšie spoznať svoje silné a slabé stránky.

**Nástroje hodnotenia:**

Spätná väzba od rodičov

Spätná väzba od učiteľov

Pozorovanie detí pri činnostiach

Skupinové rozhovory s deťmi (kruhy odkazov)

**12. Vnútorný systém hodnotenia pedagogických zamestnancov**

Vnútorný systém kontroly pedagogických zamestnancov v našom ŠKD orientujeme predovšetkým na zvyšovanie kvality výchovno-vzdelávacej činnosti, najmä na plnenie

- cieľov, ktoré sme si stanovili vo výchovnom programe ŠKD

- ďalších operatívnych alebo dlhodobých úloh

Autoevalváciu ŠKD zameriavame na hodnotenie a zlepšovanie podmienok a zvyšovanie kvality všetkých činností ŠKD. Využívame najmä permanentné sebahodnotenie činnosti vychovávateliek na schôdzach MZ.

Motivačný rozhovor, spojený s vyhodnotením plánu osobného profesijného rastu – vedenie školy.

**Hodnotenie klímy a atmosféry v oddelení**

Analýza výsledkov detí, ktorých vychovávateľ usmerňuje (dodržiavanie školského poriadku ŠKD, zodpovednosť v písaní úloh, správanie a prejavy detí, schopnosť participácie, spôsob uspokojovania záujmov a pod. – zástupkyňa riaditeľky školy).

Analýza plánu výchovno-vzdelávacích činností vychovávateľa v oddelení jeho detí (pestrosť, kreatívnosť, zastúpenie všetkých tematických oblastí výchovy, frekvencia, nadväznosť) – zástupkyňa riaditeľky školy.

Hodnotenie výsledkov vychovávateľov v oblasti ďalšieho vzdelávania, uplatňovania inovačných metód práce , aplikovania špecifických zručností, tvorba projektov – zástupkyňa riaditeľky školy

Vzájomné hodnotenie vychovávateľov, rozhovory

Vonkajšia autoevalácia

Spätná väzba od detí

Spätná väzba od rodičov

Hodnotenie verejnosťou, zriaďovateľom pri okresných súťažiach

Hodnotenie zamestnancov bude vychádzať z Plánu vnútroškolskej kontroly. Formy a metódy vnútorného hodnotenia sú:

- pozorovanie (hospitácie)

- rozhovor

- rokovania metodického orgánu

- výsledky žiakov

- úspešnosť žiakov v reprezentácii školy

- verejnoprospešná činnosť zamestnancov, spoločenská aktivita, podiel na estetike prostredia

- sledovania pokroku žiakov vo výsledkoch pod vedením vychovávateľky,

- hodnotenia výsledkov pedagogických zamestnancov v oblasti ďalšieho vzdelávania,

- podiel zamestnanca na úspešnom plnením úloh Plánu práce školy, plnenie zvýšených pracovných nárokov,

- podiel na príprave, spracovaní a realizácii okresných projektov – Pvp, OFN, Tanec v duši

-odborno-metodická práca vychovávateľa, jeho záujem o osobný rast v rámci ďalšieho vzdelávania, schopnosť odovzdávať odborno-metodické kvality a pod.,

Poznámka:

Hodnotenie práce školy, teda aj školského klubu detí, je každoročne realizované prostredníctvom Hodnotiacej správy výchovno-vzdelávacích výsledkov za školský rok, ktorú riaditeľ školy zverejňuje na internetovej stránke školy.

**13. Požiadavky na kontinuálne vzdelávanie pedagogických zamestnancov**

Zameranie a ciele nášho výchovného programu ako aj analýza súčasného stavu ďalšieho vzdelávania vychovávateľov ukazuje potrebu orientácie sa ďalšieho vzdelávania vychovávateľov najmä na metódy zážitkovej výchovy, na problematiku netradičných nenáročných relaxačných a záujmových činností, ochranu detských a ľudských práv a predchádzanie všetkým formám diskriminácie a intolerancie. Je potrebné zdokonaľovať osobnostné vlastnosti, spôsobilosti pre tvorbu vzťahov, komunikáciu a riešenie konfliktov. Kontinuálne vzdelávanie vychovávateliek budeme zabezpečovať :

- umožňovaním rozvoja zručností vychovávateliek potrebných pre vyššie uvedený okruh kontinuálneho vzdelávania

-sprostredkovaním najnovších poznatkov z metodiky výchovy jednotlivých oblastí výchovy a neformálneho vzdelávania

- pripravovaním vychovávateľov pre prácu s IKT

- podnecovaním tvorivosti vychovávateľov

Uvedené vzdelávania zabezpečíme činnosťou metodického združenia vychovávateliek a účasťou vychovávateliek na kontinuálnom vzdelávaní v RP MPC Ševčenkova 11.

**Výchovné štandardy**

**v jednotlivých tematických oblastiach výchovy**

**Vzdelávacia oblasť**

|  |  |
| --- | --- |
| **Obsahový štandard**  | **Výkonový štandard**  |
| Gramatické a matematické cvičenie | Samostatne vedieť riešiť matematické úlohy |
| Techniky učenia, ako sa učiť, rozvíjanie vedomostí, čítanie textu, reprodukcia príbehu  | Poznávať efektívne spôsoby učenia sa  |
| Práca s informačnými zdrojmi, čítanie s porozumením, sebavzdelávanie | Byť otvorený získavať nové poznatky a informácie |
| Rozvíjanie slovnej zásoby, jazykolamy, zmyslové hry, doplňovačky, didaktické hry | Rozvíjať získané poznatky |

**Spoločensko-vedná oblasť**

|  |  |
| --- | --- |
| **Obsahový štandard**  | **Výkonový štandard** |
| Spolupráca, zodpovednosť, vytváranie pozitívnej klímy v oddelení, dodržiavanie školského poriadku ŠKD | Spolurozhodovať o živote v skupine |
| Prejavy úcty k rodičom a ostatným  ľuďom, čo je tolerancia | Prejavovať úctu k rodičom, starším  |
| Emócie, prečo sme nahnevaní, silné a slabé stránky osobnosti, trpezlivosť, upokojenie sa, ako zvládnuť hnev, pozitívne myslenie, ako pochopiť iných, sebaúcta | Ovládať jednoduché zručnosti sebahodnotenia, sebariadenia, sebamotivácie a empatie |
| Život so zdravotným postihnutím, čo je predsudok, vzťah k handicapovaným deťom | Prejavovať ohľaduplnosť k osobám so zdravotným postihnutím |
| Práva dieťaťa, ľudské práva, šikanovanie, diskriminácia, moje práva, tvoje práva, spolužitie bez násilia | Rozlíšiť  dodržiavanie a porušovanie ľudských práv a základných slobôd |
| Slovensko v Európe, Slovensko vo svete, úspechy slovenských športovcov, umelcov, mládeže | Prejavovať základy hrdosti k národným hodnotám a tradíciám SR  |
| Vulgarizmy, slang, gestá, neformálna komunikácia, spolužitie bez násilia | Rozlišovať kultúrne a nekultúrne prejavy v správaní sa |
| Čo je konflikt, z čoho konflikt vzniká, správanie, ktoré podporuje konflikt, správanie, ktoré konfliktu predchádza, ako konflikty riešiť efektívne | Samostatne a kriticky riešiť jednoduché konflikty v oddelení/záujmovom útvare |
| Asertivita, asertívne správanie  | Obhajovať svoje názory |
| Vedenie rozhovoru, diskusia, dialóg, monológ | Vypočuť si opačný názor |
| Moja rodina, čo je domov, vlastné zážitky, rozprávanie o domove, prejavy úcty k ľuďom, čo je tolerancia | Prejavovať úctu k rodičom, starším , |
| Deľba práce v rodine, problémy v rodine, život detí v rozvrátenej rodine, moja pomoc v rodine | Rozlišovať a porovnávať vzťahy v harmonickej a rozvrátenej rodine |
| Vulgárne vyjadrovanie, neverbálna komunikácia | Kultúra v našom správaní |
| Práca s počítačom, komunikácia s internetom, práca v textovom a grafickom editore  | Využívať všetky dostupné formy komunikácie |

**Pracovno-technická oblasť**

|  |  |
| --- | --- |
| **Obsahový štandard**  | **Výkonový štandard**  |
| Spolupráca, zodpovednosť, dodržiavanie školského poriadku ŠKD, moje povinnosti | Spolurozhodovať o živote v skupinePracovať v skupine |
| Sebaobsluha, poriadok na stole, v oddelení, v šatni  | Kultivovať základné seba obslužné a hygienické návyky |
| Sebahodnotenie, poznávanie rôznych profesií, úcta ku každému povolaniu, dodržovanie denného režimu, vývoj ľudského života: detstvo, dospelosť, staroba, orientácia v čase minulosť, prítomnosť, budúcnosť | Vedieť si samostatne vytýčiť jednoduché osobné ciele |
| Príprava na vyučovanie, splnenie úlohy, presnosť a čistota práce | Rozumieť významu osobnej zodpovednosti za vykonanú prácu |
| Prejavy kladného vzťahu k spolužiakom, hrdosť na spoločný výsledok práce | Vedieť  spolupracovať so skupinou |
| Práca s rôznym materiálom, netradičné pracovné postupy, zhotovenie darčeka, rozvoj jemnej motoriky, manipulačné zručnosti spolupráca | Rozvíjať základy manuálnych a technických zručností |
| Varenie, pečenie, studené jedlo, poriadok v herni, v triede, sebaobslužné činnosti | Získavať základy zručností potrebných pre praktický život |
| Získať základné zručnosti v tvorbe jednoduchých projektov | Maska na karneval, kalendár oddelenia, návrh oddychového kútika v oddelení, v herni, na chodbe |

**Prírodovedno-environmentálna oblasť**

|  |  |
| --- | --- |
| **Obsahový štandard**  | **Výkonový štandard**  |
| Pozorovanie prírody, fauny a flóry v okolí školy, pozorovanie zmien v prírode, šetrenie energiami, vodou, tematická rozprávka | Poznať základné princípy ochrany životného prostredia |
| Starostlivosť o izbové kvety, čistenie prírody a okolia ŠKD, zber papiera, triedenie odpadu, tvorivé využitie odpadu | Uplatňovať zručnosti pri jednoduchej činnosti na tvorbe a ochrane životného prostredia |

**Esteticko-výchovná oblasť**

|  |  |
| --- | --- |
| **Obsahový štandard**  | **Výkonový štandard**  |
| Kultúrne pamiatky v meste, múzeum, galéria, ľudové tradície zvyky, povesti, názvy ulíc, Petržalské noviny, história a dnešok | Prejavovať úctu ku kultúrnym hodnotám v blízkom okolí |
| Hudba, výtvarné umenie, tanec | Prejavovať pozitívny vzťah k umeniu |
| Netradičné výtvarné techniky, hudobné činnosti, športové činnosti | Rozvíjať svoj talent a špecifické schopnosti  |
| Záujmová činnosť, príprava kultúrneho podujatia, tanečné, spevácke a talentové súťaže | Byť otvorený k tvorivej činnosti |
| Úprava oddelenia, netradičné ozdoby, úprava zovňajšku  | Prejavovať pozitívny vzťah k jednoduchej estetickej úprave prostredia a svojej osoby |
| Veľká noc, Deň matiek, úcta k starším, Vianoce | Podieľať sa na príprave kultúrnych podujatí v skupine |
| Tematická vychádzka, pozorovanie zmien, audio nahrávka, rozprávka | Byť otvorený objavovať a vnímať krásu v bežnom živote |

**Telovýchovná, zdravotná a športová oblasť**

|  |  |
| --- | --- |
| **Obsahový štandard**  | **Výkonový štandard**  |
| Umývanie rúk, vetranie, telovýchovné chvíľky | Ovládať základné hygienické návyky |
| Prechádzka, kolobežkovanie, plávanie, cvičenie v telocvični, stolný tenis, kolektívne loptové hry  | Relaxovať pravidelným cvičením a pohybom |
| Čo je nikotín, fajčenie, alkohol a zdravie, civilizačné choroby  | Uvedomovať si škodlivosť fajčenia, alkoholu a iných drog |
| Otužovanie, relaxačné cvičenie, netradičné športové disciplíny- diabolo, rekordy so švihadlom | Schopnosť pravidelného pohybu a cvičenia |
| Podstata zdravia, zodpovednosť za svoje zdravie, príčiny ochorenia, racionálna strava, potravinová pyramída | Vyjadriť význam dodržiavania základných zásad zdravej výživy |
| Stravovacie návyky, pitný režim, striedanie práce s odpočinkom, prvá pomoc, obliekanie podľa ročných období  | Uvedomovať si základné princípy zdravého životného štýlu |
| Záujmová činnosť, športová súťaž Ukáž, čo vieš | Rozvíjať svoj športový talent a schopnosti |

**Vnútorný poriadok Školského klubu detí**

**l. Riadenie a organizácia ŠKD**

* Školský klub detí riadi riaditeľ školy
* Výchovno-vzdelávaciu činnosť organizuje vedúca vychovávateľka
* Riaditeľ školy určuje počet oddelení podľa počtu prihlásených detí na pravidelnú dochádzku.

**2. Prevádzka ŠKD**

* Školský klub je v prevádzke celý školský rok, okrem dní pracovného pokoja a štátnych sviatkov denne od 6.00 do 17.30 hod.
* Počas školských prázdnin je prevádzka v ŠKD ak sa prihlási na činnosť najmenej 15 detí.

**3. Zaraďovanie žiakov**

* Deti sa do ŠKD zaraďujú na základe Žiadosti o prijatí dieťaťa do ŠKD podanej zákonnými zástupcami.
* O zaradení do ŠKD rozhoduje riaditeľ školy.
* Do ŠKD sa prednostne zaraďujú žiaci na pravidelnú dochádzku, ktorých rodičia sú zamestnaní.
* Školský klub sa člení na oddelenia spravidla podľa veku detí.

**4. Výchovno-vzdelávacia činnosť**

* Výchovno-vzdelávacia činnosť v ŠKD je zameraná na činnosť oddychového, rekreačného a relaxačného charakteru, na záujmovú činnosť a na prípravu na vyučovanie, ktorá sa uskutočňuje v triedach.
* V rámci činnosti ŠKD sa organizujú rôzne kultúrne a iné podujatia. Vstupné a cestovné hradia rodičia.
* V rámci výchovno-vzdelávacej činnosti je aj stravovanie žiakov. Stravné lístky zabezpečujú rodičia v zmysle pokynov vedúcej ŠJ.

**5. Dochádzka žiakov**

* Rozsah dennej dochádzky, spôsob odchodu detí, prípadne záujmovú činnosť mimo školy uvedie rodič v Žiadosti o prijatí do ŠKD. Zmeny v dochádzke a spôsobe odchodu oznamuje rodič písomne.
* Dieťa možno do ŠKD prihlásiť aj v priebehu školského roka, ak nie sú naplnené počty žiakov v jednotlivých oddeleniach.

**6. Starostlivosť o zdravie a bezpečnosť žiakov**

* Za bezpečnosť detí počas ich pobytu v ŠKD zodpovedá príslušná p. vychovávateľka. Prechod žiakov do ŠKD v rámci školy zabezpečuje vychovávateľka.
* Pri činnostiach organizovaných mimo objektu školy môže mať vychovávateľka najviac 25 detí. Zodpovednosť za deti preberá až do ich rozchodu pred objektom školy. Z miesta konania môže byť žiak uvoľnený len na základe písomného súhlasu rodičov.
* V prípade úrazu poskytuje vychovávateľka prvú pomoc, následne úraz oznámi vedeniu školy a spíše o ňom záznam.
* Nosenie drahých a nebezpečných predmetov do ŠKD je zakázané,

 používanie mobilu so súhlasom vychovávateľky.

* Pri hrách a iných činnostiach je vychovávateľka povinná poučiť žiakov o bezpečnosti.
* Ak vychovávateľka zistí u žiaka nevoľnosť, teplotu a pod. upovedomí o zdravotnom stave rodičov.

**7. Príspevok na úhradu za pobyt žiaka v ŠKD**

* Výška mesačného príspevku na čiastočnú úhradu nákladov na činnosti školského klubu detí je 16 € mesačne na jedného žiaka, jeho výška sa môže zvyšovať.
* Tento príspevok sa uhrádza do 10. dňa príslušného kalendárneho mesiaca na účet školy.
* Príspevok sa platí nezávisle od času a počtu dní, ktoré dieťa strávi v ŠKD.
* Ak rodič odhlási dieťa z ŠKD v priebehu mesiaca, nemá nárok na vrátenie poplatku.

 ––––––––––––––––––––––––––––––

 riaditeľ školy

 –––––––––––––––––––––––––-

 vedúca vychovávateľka ŠKD

 Vnútorný poriadok ŠKD nadobúda účinnosť 1. 9. 2017